title: Komisijas Īstenošanas regula (ES) Nr. 1162/2012 ( 2012. gada 7. decembris ), ar ko groza Lēmumu 2007/777/EK un Regulu (EK) Nr. 798/2008 attiecībā uz ierakstiem par Krieviju to trešo valstu sarakstā, no kurām Savienībā atļauts ievest noteiktu veidu gaļu, gaļas produktus un olas  Dokuments attiecas uz EEZ

text:
               8.12.2012

               LV

               Eiropas Savienības Oficiālais Vēstnesis

               L 336/17

         KOMISIJAS ĪSTENOŠANAS REGULA (ES) Nr. 1162/2012
   (2012. gada 7. decembris),
   ar ko groza Lēmumu 2007/777/EK un Regulu (EK) Nr. 798/2008 attiecībā uz ierakstiem par Krieviju to trešo valstu sarakstā, no kurām Savienībā atļauts ievest noteiktu veidu gaļu, gaļas produktus un olas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   tā kā:

               (1)

               Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (2), paredzēti noteikumi tādu gaļas produktu sūtījumu un apstrādātu kuņģu, pūšļu un zarnu sūtījumu importam Savienībā un tranzītam caur Savienību vai uzglabāšanai Savienības teritorijā, kas definēti Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3).

               (2)

               Lēmuma 2007/777/EK II pielikuma 2. daļā uzskaitītas trešās valstis vai to daļas, no kurām Savienībā atļauts ievest gaļas produktus un apstrādātus kuņģus, pūšļus un zarnas, ja minētās preces atbilst minētajā daļā norādītajai apstrādei. Ja trešās valstis minētajā sarakstā ir iekļautas, tās sadalot reģionālās teritorijās, to reģionālās teritorijas ir uzskaitītas minētā pielikuma 1. daļā.

               (3)

               Lēmuma 2007/777/EK II pielikuma 4. daļā aprakstīti minētā pielikuma 2. daļā norādītie apstrādes veidi, katram no tiem piešķirot kodu. Minētajā pielikuma daļā aprakstīta nespecifiska apstrāde, kuras kods ir “A”, un īpašās apstrādes, kuru kodi ir no “B” līdz “F” un kuras uzskaitītas dilstošā iedarbīguma secībā.

               (4)

               Krievija pašlaik ir uzskaitīta Lēmuma 2007/777/EK II pielikuma 2. daļā attiecībā uz tādu gaļas produktu un apstrādātu kuņģu, pūšļu un zarnu importu Savienībā, kas iegūti no mājas liellopiem, saimniecībā audzētiem medījamiem pārnadžiem, mājas aitām vai kazām, mājas cūkām un savvaļas medījamiem pārnadžiem un kas bijuši pakļauti ar “C” kodu apzīmētajai īpašajai apstrādei. Krievijai ir atļauts importēt arī tādus gaļas produktus un apstrādātus kuņģus, pūšļus un zarnas, kas iegūti no mājas nepārnadžiem un kas pakļauti ar “B” kodu apzīmētajai īpašajai apstrādei, un tādus gaļas produktus un apstrādātus kuņģus, pūšļus un zarnas, kas iegūti no mājas trušiem, saimniecībā audzētiem un savvaļas zaķveidīgajiem dzīvniekiem un no noteiktiem savvaļas zīdītāju dzimtas medījumdzīvniekiem un kas bijuši pakļauti ar “A” kodu apzīmētajai nespecifiskajai apstrādei.

               (5)

               Turklāt Krievija ir uzskaitīta Lēmuma 2007/777/EK II pielikuma 2. daļā kā valsts, kam atļauts pārvadāt tranzītā caur Savienību tādus gaļas produktus un apstrādātus kuņģus, pūšļus un zarnas, kas iegūti no mājputniem un saimniecībā audzētiem medījamiem putniem (izņemot skrējējputnus) un kas bijuši pakļauti ar “A” kodu apzīmētajai nespecifiskajai apstrādei.

               (6)

               Tomēr iepriekš minēto preču eksports no Krievijas uz Savienību pašlaik nav iespējams, jo neviens Krievijas uzņēmums nav saņēmis atļauju un nav uzskaitīts apstiprināto uzņēmumu sarakstā, kā tas noteikts Eiropas Parlamenta un Padomes 2004. gada 29. aprīļa Regulas (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (4), 12. pantā. Tāpēc Krievijai minētos produktus ir atļauts pārvadāt tranzītā caur Savienības teritoriju tikai tad, ja tie atbilst importam piemērojamajiem dzīvnieku veselības nosacījumiem.

               (7)

               Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (5) paredzēts, ka noteiktas preces var ievest Savienībā un tranzītā caur to pārvadāt tikai no tām trešām valstīm, teritorijām, zonām un nodalījumiem, kas iekļauti minētās regulas I pielikuma 1. daļas tabulā. Tajā arī noteiktas veterinārās sertifikācijas prasības šādām precēm.

               (8)

               Pašlaik Krievija ir uzskaitīta Regulas (EK) Nr. 798/2008 I pielikuma 1. daļā attiecībā uz olu produktu importu Savienībā un – ar noteiktiem nosacījumiem – mājputnu gaļas tranzītu caur Savienību.

               (9)

               Krievija ir lūgusi Komisijai atļauju importēt Savienībā mājputnu gaļu atbilstoši Regulai (EK) Nr. 798/2008 un mājputnu gaļas produktus, kas bijuši pakļauti ar “A” kodu apzīmētajai nespecifiskajai apstrādei, atbilstoši Lēmuma 2007/777/EK II pielikumam. Turklāt Krievija ir lūgusi atļauju importēt Savienībā pārstrādātus gaļas produktus un apstrādātus kuņģus, pūšļus un zarnas, kas iegūti no mājas liellopiem un mājas cūkām Kaļiņingradas apgabalā.

               (10)

               Pēc Krievijas lūguma Komisija šajā trešā valstī veica pārbaudes. Šīs pārbaudes pierādīja, ka Krievijas kompetentā veterinārā iestāde pienācīgi garantē atbilstību Savienības noteikumiem, kas piemērojami mājputnu gaļas un mājputnu gaļas produktu importam Savienībā.

               (11)

               Tādēļ ir lietderīgi piešķirt Krievijai atļauju šādu preču importam Savienībā un tādēļ attiecīgi grozīt Lēmuma 2007/777/EK II pielikuma 2. daļas un Regulas (EK) Nr. 798/2008 I pielikuma 1. daļas ierakstus par minēto trešo valsti.

               (12)

               Komisijas veikta turpmāka pārbaude Krievijā pierādīja, ka Kaļiņingradas apgabalā kompetentā veterinārā iestāde un liellopu gaļas un cūkgaļas produktu pārstrādes uzņēmumi pienācīgi garantē minēto preču atbilstību Savienības importa noteikumiem.

               (13)

               Ņemot vērā Kaļiņingradas apgabala ģeogrāfisko stāvokli, būtu lietderīgi identificēt minēto apgabalu kā atsevišķu Krievijas teritorijas daļu. Turklāt, ņemot vērā, ka minētajā apgabalā Komisijas veiktajai pārbaudei bijis pozitīvs rezultāts, būtu lietderīgi atļaut Savienībā ievest liellopu gaļas un cūkgaļas produktus un apstrādātus kuņģus, pūšļus un zarnas no Kaļiņingradas apgabala.

               (14)

               Tādēļ Kaļiņingradas apgabalā esošos svaigas liellopu gaļas un cūkgaļas pārstrādes uzņēmumus būtu lietderīgi iekļaut sarakstā, kas attiecas uz tādu gaļas produktu importu Savienībā, kuri satur šādu gaļu un kuri bijuši pakļauti attiecīgajai apstrādei, kas attiecībā uz Kaļiņingradas apgabalu noteikta Lēmuma 2007/777/EK II pielikuma 2. daļā. Šādai svaigajai gaļai jābūt no Savienības vai no Krievijas Kaļiņingradas apgabalā audzētiem un nokautiem liellopiem un cūkām, kas atbilst attiecīgajām dzīvnieku un sabiedrības veselības aizsardzības prasībām, kuras piemēro importam, vai no jebkuras trešās valsts, kam atļauts uz Savienību importēt svaigu gaļu un kas atbilst attiecīgajām Savienības dzīvnieku un sabiedrības veselības aizsardzības prasībām, kuras piemēro importam.

               (15)

               Turklāt Lēmuma 2007/777/EK II pielikuma 2. daļā būtu lietderīgi atspoguļot to, ka gaļas produktus no Krievijas teritorijas, izņemot Kaļiņingradu, atļauts tikai pārvadāt tranzītā caur Savienību, nevis ievest tajā.

               (16)

               Krievija ir lūgusi Komisijai piešķirt tai atļauju importēt Savienībā paipalu olas. Regulā (EK) Nr. 798/2008 paipalas definētas kā mājputni, tādēļ būtu jāatļauj mājputnu – arī paipalu – olu imports. Būtu jāatļauj arī no citām šajā definīcijā minētajām mājputnu sugām iegūtu olu imports.

               (17)

               Krievija ir pienācīgi garantējusi atbilstību Savienības importa noteikumiem, kas piemērojami olām, kuras iegūtas no sugām, kas nav Gallus gallus, arī paipalu olām. Tādēļ būtu lietderīgi grozīt Regulas (EK) Nr. 798/2008 I pielikuma 1. daļu, lai atļautu šādu olu importu Savienībā.

               (18)

               Krievija Komisijai nav iesniegusi salmonellas kontroles programmu atbilstīgi Eiropas Parlamenta un Padomes Regulai (EK) Nr. 2160/2003 (6), tādēļ attiecībā uz Gallus gallus olām atļauja būtu jāpiešķir tikai B klases olām.

               (19)

               Turklāt Lēmuma 2007/777/EK II pielikuma 1. daļas ieraksts par Argentīnu attiecas uz Padomes Lēmumu 79/542/EEK (7). Minēto lēmumu atcēla ar Eiropas Parlamenta un Padomes Lēmumu Nr. 477/2010/ES (8). Lēmuma 79/542/EEK noteikumi tagad ir iekļauti Komisijas 2010. gada 12. marta Regulā (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (9). Tādēļ Lēmuma 2007/777/EK II pielikuma 1. daļas atsauces uz Lēmumu 79/542/EEK būtu jāaizstāj ar atsaucēm uz Regulu (ES) Nr. 206/2010.

               (20)

               Tādēļ attiecīgi būtu jāgroza Lēmums 2007/777/EK un Regula (EK) Nr. 798/2008.

               (21)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Lēmuma 2007/777/EK II pielikumu groza saskaņā ar šīs regulas I pielikumu.
   2. pants
   Regulas (EK) Nr. 798/2008 I pielikumu groza saskaņā ar šīs regulas II pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 312, 30.11.2007., 49. lpp.

      (3)  OV L 139, 30.4.2004., 55. lpp.

      (4)  OV L 139, 30.4.2004., 206. lpp.

      (5)  OV L 226, 23.8.2008., 1. lpp.

      (6)  OV L 325, 12.12.2003., 1. lpp.

      (7)  OV L 146, 14.6.1979., 15. lpp.

      (8)  OV L 135, 2.6.2010., 1. lpp.

      (9)  OV L 73, 20.3.2010., 1. lpp.

      I PIELIKUMS
      Lēmuma 2007/777/EK II pielikumu groza šādi:

                  1)

                  pielikuma 1. daļu aizstāj ar šādu:
                  “1.   DAĻA

                     Šā pielikuma 2. un 3. daļā uzskaitīto valstu reģionālās teritorijas

                              Valsts

                              Teritorija

                              Teritorijas apraksts

                                 ISO kods

                              Redakcija

                              Argentīna

                              AR

                              01/2004

                              Visa valsts

                              AR-1

                              01/2004

                              Visa valsts, izņemot šādas provinces: Čubuta, Santakrusa un Tjerra del Fuego – tām sugām, uz kurām attiecas Regula (ES) Nr. 206/2010

                              AR-2

                              01/2004

                              Šādas provinces: Čubuta, Santakrusa un Tjerra del Fuego – tām sugām, uz kurām attiecas Regula (ES) Nr. 206/2010

                              Brazīlija

                              BR

                              01/2004

                              Visa valsts

                              BR-1

                              01/2005

                              Šādas pavalstis: Riugrandi du Sula, Santakatarina, Parana, Sanpaulu un Matugrosu du Sula

                              BR-2

                              01/2005

                              Daļa Matugrosu du Sulas pavalsts (izņemot šādas pašvaldības: Sonora, Akidauana, Bodokena, Bonitu, Karakola, Košina, Žardima, Ladariu, Miranda, Pedrugomisa, Portomurtiņu, Riunegru, Riuverdi di Matugrosu un Korumba);
                              Paranas pavalsts;
                              Sanpaulu pavalsts;
                              daļa Minasžeraisas pavalsts (izņemot šādas reģionālās delegācijas: Oliveira, Pasusa, Sangonsalu di Sapukai, Setilagoasa un Bambui);
                              Espiritu Santu pavalsts;
                              Riugrandi du Sulas pavalsts;
                              Santakatarinas pavalsts;
                              Gojasas pavalsts;
                              daļa Matugrosu pavalsts, kurā ietilpst:
                              Kujabas reģionālā vienība (izņemot šādas pašvaldības: Sanantoniu di Leverdē, Nosa Siņjora du Livramentu, Pokone un Barao de Melgazu); Kaserisas reģionālā vienība (izņemot Kaserisas pašvaldību); Lukasas du Riuverdi reģionālā vienība; Rondonopolisas reģionālā vienība (izņemot Itikiras pašvaldību); Bara du Garsas reģionālā vienība un Bara du Burgisas reģionālā vienība

                              BR-3

                              01/2005

                              Šādas pavalstis: Gojasa, Minasžeraisa, Matugrosu, Matugrosu du Sula, Parana, Riugrande du Sula, Santakatarina un Sanpaulu

                              Ķīna

                              CN

                              01/2007

                              Visa valsts

                              CN-1

                              01/2007

                              Šaņdunas province

                              Malaizija

                              MY

                              01/2004

                              Visa valsts

                              MY-1

                              01/2004

                              Tikai Malaizijas pussalas (rietumu) daļa

                              Namībija

                              NA

                              01/2005

                              Visa valsts

                              NA-1

                              01/2005

                              Uz dienvidiem no sanitārā kordona, kas stiepjas no Palgreivpointas rietumos līdz Gamai austrumos

                              Krievija

                              RU

                              04/2012

                              Visa valsts

                              RU-1

                              04/2012

                              Visa valsts, izņemot Kaļiņingradas apgabalu

                              RU-2

                              04/2012

                              Kaļiņingradas apgabals

                              Dienvidāfrika

                              ZA

                              01/2005

                              Visa valsts

                              ZA-1

                              01/2005

                              Visa valsts, izņemot:
                              mutes un nagu sērgas uzraudzības apgabala daļu, kas atrodas Mpumalangas un ziemeļu provinču veterinārās uzraudzības apgabalā, Natālas veterinārās uzraudzības apgabala Ingvavumas rajonā un Botsvānas pierobežā uz austrumiem no 28° garuma grāda, un Kvazulu-Natālas provinces Kemperdaunas rajonā”

                  2)

                  pielikuma 2. daļas ierakstu par Krieviju aizstāj ar šādu:

                              “RU

                              Krievija
                              RU

                              XXX

                              XXX

                              XXX

                              XXX

                              A

                              XXX

                              A

                              C

                              C

                              XXX

                              A

                              XXX

                              A

                              Krievija (3)
                              RU-1

                              C

                              C

                              C

                              B

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              Krievija
                              RU-2

                              C

                              C

                              C

                              B

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX”

                  3)

                  pielikuma 2. daļā pievieno šādu 3. atsauci:

                              “(3)

                              Tikai tranzītam caur Savienību.”

      II PIELIKUMS
      Regulas (EK) Nr. 798/2008 I pielikuma 1. daļas ierakstu par Krieviju aizstāj ar šādu:

                     “RU – Krievija

                     RU-0

                     Visa valsts

                     EP, E, POU

                     S4”


title: Komisijas Īstenošanas regula (ES) 2016/614 (2016. gada 19. aprīlis) par atsevišķu preču klasifikāciju kombinētajā nomenklatūrā

text:
                  21.4.2016

                  LV

                  Eiropas Savienības Oficiālais Vēstnesis

                  L 105/11

            KOMISIJAS ĪSTENOŠANAS REGULA (ES) 2016/614
      (2016. gada 19. aprīlis)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
      tā kā:

                  (1)

                  Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 19. aprīlī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektors

            Stephen QUEST

         (1)  OV L 256, 7.9.1987., 1. lpp.

         (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājuma (t. s. “vaļasprieka siltumnīca”) izmēri ir aptuveni 140 × 140 × 200 cm, un tam ir tērauda karkass. Karkass ietver statīvus ar astoņiem plauktiem, četri katrā pusē, izgatavotiem no metāla stieples, to aptuvenais izmērs ir 58 × 28 cm. Karkass no visām pusēm ir pārvilkts ar lokanu plastmasas plēvi, kurai priekšpusē ir atrullējama atvere ar aptuveniem izmēriem 86 × 145 cm. Atveri var aizvērt ar Velcro aizdari. Šajā struktūrā var ienākt cilvēks. Izstrādājuma mērķis ir ilgtermiņa vai īstermiņa (piemēram, tirgos) augu uzglabāšana.
                     Sk. attēlu (*).

                     7326 90 98

                     Klasifikācija ir noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 7326 , 7326 90  un 7326 90 98  formulējumu.
                     Klasifikācija pozīcijā 9403  pie “citādām mēbelēm” nav iespējama, jo izstrādājumu nav paredzēts izmantot privātmājokļu, viesnīcu, biroju, skolu, baznīcu, veikalu, laboratoriju u. tml. aprīkošanai, bet augu uzglabāšanai (sk. arī harmonizētās sistēmas skaidrojumus: 94. nodaļas vispārīgo skaidrojumu otrās rindkopas A punktu un skaidrojumus pozīcijai 9403 , otro rindkopu).
                     Klasifikācija pozīcijā 9406  pie “saliekamām būvkonstrukcijām” arī nav iespējama, jo konstrukcija ir relatīvi nestabila, ar lokanām sienām. Tādējādi tā nav piemērota ilgtermiņa lietošanai, jo tā nav uzskatāma par aizsargātu pret atmosfēras iedarbību.
                     Šis izstrādājums tāpēc ir klasificējams atbilstīgi tā materiālam. Ražojuma pamatīpašību nosaka konstrukcija (metāla karkass un plaukti).
                     Tāpēc tas jāklasificē ar KN kodu 7326 90 98  kā “citādi dzelzs vai tērauda izstrādājumi”.

            (*)  Attēls pievienots tikai informācijai.


title: Komisijas Īstenošanas regula (ES) Nr. 465/2011 ( 2011. gada 13. maijs ), ar ko groza Regulu (ES) Nr. 882/2010 attiecībā uz ārpuskvotas cukura eksporta licenču pieteikumu iesniegšanu 2010./2011. tirdzniecības gadam

text:
               14.5.2011

               LV

               Eiropas Savienības Oficiālais Vēstnesis

               L 125/9

         KOMISIJAS ĪSTENOŠANAS REGULA (ES) Nr. 465/2011
   (2011. gada 13. maijs),
   ar ko groza Regulu (ES) Nr. 882/2010 attiecībā uz ārpuskvotas cukura eksporta licenču pieteikumu iesniegšanu 2010./2011. tirdzniecības gadam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 7.e pantu saistībā ar tās 9. panta 1. punktu,
   tā kā:

               (1)

               Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots noteiktais kvantitatīvais ierobežojums.

               (2)

               Komisijas 2010. gada 7. maija Regulā (ES) Nr. 397/2010, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2010./2011. tirdzniecības gada beigām (3), ir noteikts, ka cukuram kvantitatīvais ierobežojums ir 650 000 tonnu.

               (3)

               Eksporta licenču pieteikumos norādītais cukura daudzums pārsniedza minēto kvantitatīvo ierobežojumu. Tāpēc Komisijas 2010. gada 6. oktobra Regula (ES) Nr. 882/2010, ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu (4), ārpuskvotas cukura eksporta licenču pieteikumu pieņemšanu pārtrauca uz laiku no 2010. gada 11. oktobra līdz 2011. gada 30. septembrim.

               (4)

               Ar Komisijas 2011. gada 12. maija Īstenošanas regulu (ES) Nr. 461/2011, ar kuru groza Regulu (ES) Nr. 397/2010, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2010./2011. tirdzniecības gada beigām (5), ārpuskvotas cukura eksporta kvantitatīvais ierobežojums attiecībā uz 2010./2011. tirdzniecības gadu tika palielināts par 700 000 tonnām.

               (5)

               Ievērojot to, ka kvantitatīvais ierobežojums attiecībā uz 2010./2011. tirdzniecības gadu ir palielinājies, pieteikumu pieņemšana būtu jāatsāk no jūlija pirmās nedēļas.

               (6)

               Tāpēc attiecīgi būtu jāgroza Regula (ES) Nr. 882/2010.

               (7)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 882/2010 1. panta 3. punktu svītro.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 4. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. maijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 115, 8.5.2010., 26. lpp.

      (4)  OV L 264, 7.10.2010., 13. lpp.

      (5)  OV L 124, 13.5.2011., 41. lpp.


title: Komisijas Īstenošanas regula (ES) Nr. 838/2012 ( 2012. gada 18. septembris ) par atļauju izmantot Lactobacillus brevis (DSMZ 21982) kā barības piedevu visām dzīvnieku sugām  Dokuments attiecas uz EEZ

text:
               19.9.2012

               LV

               Eiropas Savienības Oficiālais Vēstnesis

               L 252/9

         KOMISIJAS ĪSTENOŠANAS REGULA (ES) Nr. 838/2012
   (2012. gada 18. septembris)
   par atļauju izmantot Lactobacillus brevis (DSMZ 21982) kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot Lactobacillus brevis (DSMZ 21982). Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju izmantot Lactobacillus brevis (DSMZ 21982) kā barības piedevu visām dzīvnieku sugām, kura jāklasificē barības piedevu kategorijā “tehnoloģiskās piedevas”.

               (4)

               Eiropas Pārtikas nekaitīguma iestāde (“iestāde”) 2012. gada 6. marta atzinumā (2) secināja, ka ieteiktajos lietošanas apstākļos preparātam Lactobacillus brevis (DSMZ 21982) nav nelabvēlīgas ietekmes uz dzīvnieku veselību, cilvēku veselību vai vidi un ka, izmantojot minēto preparātu, iespējams uzlabot skābbarības ražošanu, palielinot etiķskābes ražošanu, kā rezultātā paaugstināsies apstrādātās skābbarības aerobā stabilitāte. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

                  Lactobacillus brevis (DSMZ 21982) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2012; 10(3):2617.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20715

                  —

                     Lactobacillus brevis

                  (DSMZ 21982)

                                 Piedevas sastāvs

                              Preparāts Lactobacillus brevis (DSMZ 21982), kas satur vismaz 8 × 1010 KVV/g piedevas

                                 Aktīvās vielas raksturojums

                                 Lactobacillus brevis (DSMZ 21982)

                                 Analīzes metode
                                  (1)

                                          Skaitīšana barības piedevā: Petrī trauciņa un uztriepuma metode (EN 15787)

                                          Identifikācija: izmantojot pulsējošā lauka gela elektroforēzi (PFGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, ja to neizmanto kā skābbarības piedevu kopā ar citiem mikroorganismiem: 1 × 108 KVV/kg svaiga materiāla.

                              3.

                              Drošības apsvērumi: darba laikā ieteicams izmantot elpceļu aizsarglīdzekļus un cimdus.

                  2022. gada 9. oktobris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) Nr. 1114/2011 ( 2011. gada 4. novembris ), ar ko atceļ Regulu (EK) Nr. 601/2008 par aizsardzības pasākumiem attiecībā uz dažiem zvejniecības produktiem, kas ievesti no Gabonas un paredzēti lietošanai pārtikā Dokuments attiecas uz EEZ

text:
               5.11.2011

               LV

               Eiropas Savienības Oficiālais Vēstnesis

               L 288/23

         KOMISIJAS ĪSTENOŠANAS REGULA (ES) Nr. 1114/2011
   (2011. gada 4. novembris),
   ar ko atceļ Regulu (EK) Nr. 601/2008 par aizsardzības pasākumiem attiecībā uz dažiem zvejniecības produktiem, kas ievesti no Gabonas un paredzēti lietošanai pārtikā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunktu,
   tā kā:

               (1)

               Komisijas Regula (EK) Nr. 601/2008 (2) attiecas uz dažiem Gabonas izcelsmes zvejniecības produktiem, kas paredzēti lietošanai pārtikā. Tajā noteikts, ka būtu jāveic katra šādu zvejniecības produktu sūtījuma laboratorijas pārbaudes, lai nodrošinātu atbilstību attiecīgajām smago metālu un sulfītu robežvērtībām, proti, tām, kas noteiktas Komisijas 2006. gada 19. decembra Regulā (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (3), un Eiropas Parlamenta un Padomes 1995. gada 20. februāra Direktīvā Nr. 95/2/EK par pārtikas piedevām, kas nav krāsvielas un saldinātāji (4). Minētie aizsardzības pasākumi tika īstenoti pēc tam, kad Kopienas veiktajā pārbaudē 2007. gadā tika atklāti būtiski trūkumi Gabonas uzraudzības sistēmā.

               (2)

               Pārtikas un veterinārais birojs 2010. gada jūlijā veica Gabonā atkārtotu pārbaudi, lai izvērtētu esošo uzraudzības sistēmu, kura attiecas uz tādu zvejniecības produktu ražošanu, kas paredzēti eksportam uz Savienību. Inspekcijas grupa novēroja uzlabojumus tiesību aktos, oficiālās kontroles procedūrās un laboratorijas darbā. Tika sniegti daudzi ieteikumi, kurus pēc tam Gabona ir ņēmusi vērā. Turklāt Gabonā veiktās pirmseksporta kontroles tagad sniedz atbilstošas garantijas, lai atļautu importēt Savienībā zvejniecības produktus, kas paredzēti lietošanai pārtikā.

               (3)

               Tā kā Regulā (EK) Nr. 601/2008 noteiktās pārbaudes vairs nav nepieciešamas, minētā regula būtu jāatceļ.

               (4)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regula (EK) Nr. 601/2008 tiek atcelta.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 4. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 31, 1.2.2002., 1. lpp.

      (2)  OV L 165, 26.6.2008., 3. lpp.

      (3)  OV L 364, 20.12.2006., 5. lpp.

      (4)  OV L 61, 18.3.1995., 1. lpp.


title: Komisijas Īstenošanas regula (ES) 2015/1741 (2015. gada 29. septembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               30.9.2015

               LV

               Eiropas Savienības Oficiālais Vēstnesis

               L 253/9

         KOMISIJAS ĪSTENOŠANAS REGULA (ES) 2015/1741
   (2015. gada 29. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 29. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  182,3

                  MK

                  58,9

                  TR

                  81,7

                  XS

                  39,0

                  ZZ

                  90,5

                  0707 00 05

                  MK

                  41,5

                  TR

                  122,2

                  ZZ

                  81,9

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  138,2

                  BO

                  148,1

                  CL

                  165,8

                  EG

                  55,4

                  UY

                  140,0

                  ZA

                  137,9

                  ZZ

                  130,9

                  0806 10 10

                  EG

                  175,5

                  MK

                  32,3

                  TR

                  139,5

                  ZZ

                  115,8

                  0808 10 80

                  AR

                  264,2

                  BR

                  35,7

                  CL

                  142,4

                  NZ

                  138,6

                  US

                  107,9

                  UY

                  48,0

                  ZA

                  144,3

                  ZZ

                  125,9

                  0808 30 90

                  AR

                  131,9

                  CL

                  148,3

                  NZ

                  175,8

                  TR

                  127,9

                  ZA

                  220,9

                  ZZ

                  161,0

                  0809 40 05

                  XS

                  55,4

                  ZZ

                  55,4

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 477/2013 ( 2013. gada 23. maijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               24.5.2013

               LV

               Eiropas Savienības Oficiālais Vēstnesis

               L 138/7

         KOMISIJAS ĪSTENOŠANAS REGULA (ES) Nr. 477/2013
   (2013. gada 23. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  15,0

                  MA

                  67,7

                  TN

                  74,5

                  TR

                  54,4

                  ZZ

                  52,9

                  0707 00 05

                  AL

                  27,7

                  MK

                  37,6

                  TR

                  132,0

                  ZZ

                  65,8

                  0709 93 10

                  MA

                  110,7

                  TR

                  129,5

                  ZZ

                  120,1

                  0805 10 20

                  EG

                  56,2

                  IL

                  67,7

                  MA

                  73,2

                  ZZ

                  65,7

                  0805 50 10

                  AR

                  112,3

                  EG

                  68,1

                  TR

                  71,0

                  ZA

                  107,7

                  ZZ

                  89,8

                  0808 10 80

                  AR

                  136,9

                  BR

                  111,2

                  CL

                  124,6

                  CN

                  76,2

                  MK

                  42,6

                  NZ

                  144,7

                  US

                  209,1

                  ZA

                  117,2

                  ZZ

                  120,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/1411 (2017. gada 2. augusts), ar ko 273. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               3.8.2017

               LV

               Eiropas Savienības Oficiālais Vēstnesis

               L 202/4

         KOMISIJAS ĪSTENOŠANAS REGULA (ES) 2017/1411
   (2017. gada 2. augusts),
   ar ko 273. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2017. gada 28. jūlijā nolēma svītrot vienu fizisku personu no to personu, grupu un organizāciju saraksta, uz kurām būtu jāattiecina līdzekļu un saimniecisko resursu iesaldēšana. Tāpēc būtu attiecīgi jāgroza Regulas (EK) Nr. 881/2002 I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 2. augustā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumā sadaļā “Fiziskās personas” svītro šādu ierakstu:

         “Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq, b) Adel Mohamed Mahmood Abdul Khaled). Dzimšanas datums: 2.3.1984. Dzimšanas vieta: Bahreina. Valstspiederība: Bahreinas. Pases Nr.: 1632207 (Bahreina). Papildu informācija: a) rīkojies Al-Qaida un Libyan Islamic Fighting Group (LIFG) vārdā un sniedzis tām finansiālu, materiālu un loģistikas atbalstu; b) 2007. gada janvārī apcietināts Apvienotajos Arābu Emirātos (AAE) saistībā ar apsūdzībām par to, ka ir Al-Qaida un LIFG loceklis, c) pēc notiesāšanas Apvienotajos Arābu Emirātos 2007. gada beigās viņu 2008. gada sākumā pārvietoja uz Bahreinu, lai tur izciestu piespriestā soda atlikušo daļu, d) pēc atbrīvošanas 2008. gadā viņš atsāka finansējuma piesaistīšanas darbības Al-Qaida, vismaz ir ziņas par 2012. gadu, e) viņš ir vācis līdzekļus arī Taliban. Regulas 2.a panta 4. punkta b) apakšpunktā minētais paziņošanas datums: 10.10.2008.”


title: Komisijas Īstenošanas regula (ES) Nr. 392/2013 ( 2013. gada 29. aprīlis ), ar ko Regulā (EK) Nr. 889/2008 izdara grozījumus attiecībā uz bioloģiskās ražošanas kontroles sistēmu

text:
               30.4.2013

               LV

               Eiropas Savienības Oficiālais Vēstnesis

               L 118/5

         KOMISIJAS ĪSTENOŠANAS REGULA (ES) Nr. 392/2013
   (2013. gada 29. aprīlis),
   ar ko Regulā (EK) Nr. 889/2008 izdara grozījumus attiecībā uz bioloģiskās ražošanas kontroles sistēmu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 33. panta 2. un 3. punktu un 38. panta c) un d) punktu,
   tā kā:

               (1)

               Saskaņā ar Regulas (EK) Nr. 834/2007 28. panta 1. punktu uzņēmējiem, kas ražo, gatavo, uzglabā, laiž tirgū, importē vai eksportē produktus, kuri ražoti atbilstīgi minētajā regulā paredzētajiem ražošanas noteikumiem, jāiekļauj savi uzņēmumi minētās regulas 27. pantā minētajā kontroles sistēmā. Sīki izstrādāti noteikumi par to, kā piemērojama minētā kontroles sistēma, ir izklāstīti IV sadaļā Komisijas 2008. gada 5. septembra Regulā (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (2).

               (2)

               Saskaņā ar minēto kontroles sistēmu uzņēmējiem par savu uzņēmumu ir jāpaziņo kompetentajai iestādei, norādot arī informāciju par attiecīgo kontroles organizāciju, un jāparaksta deklarācija, ka viņi darbojas saskaņā ar bioloģiskās ražošanas noteikumiem un piekrīt piespiedu pasākumiem pārkāpumu un neatbilstību gadījumā.

               (3)

               Regulas (EK) Nr. 834/2007 30. panta 2. punktā paredzēts paziņot informāciju par neatbilstībām vai pārkāpumiem, kas ietekmē produkta bioloģisko statusu. Lai uzlabotu efektivitāti, uzņēmējiem būtu jāinformē attiecīgās kontroles iestādes vai kontroles organizācijas par ikvienu neatbilstību vai pārkāpumu, kas ietekmē viņu produktu bioloģisko statusu, kā arī no citiem uzņēmējiem saņemtu bioloģisko produktu statusu.

               (4)

               Ņemot vērā pieredzi, kas gūta kontroles sistēmas īstenošanā, un rīkojoties bioloģiskās ražošanas nozares interesēs, ir lietderīgi noteikt to paraugu minimālo skaitu, kas kontroles iestādēm vai kontroles organizācijām jāņem un jāanalizē katru gadu, pamatojoties uz vispārēju novērtējumu par bioloģiskās ražošanas noteikumu iespējamas neievērošanas risku. Ja kontroles iestādēm vai kontroles organizācijām ir aizdomas, ka tiek izmantoti līdzekļi, kurus nav atļauts izmantot bioloģiskajā ražošanā, tām jāņem un jāanalizē attiecīgo līdzekļu paraugi. Šādos gadījumos minimālais paraugu skaits nebūtu piemērojams. Kontroles iestādes vai kontroles organizācijas var ņemt un analizēt paraugus arī jebkurā citā gadījumā, lai konstatētu neatbilstību Savienības prasībām bioloģiskās ražošanas jomā.

               (5)

               Ņemot vērā pieredzi, kas gūta kontroles sistēmas īstenošanā, un rīkojoties bioloģiskās ražošanas nozares interesēs, ir lietderīgi paredzēt attiecīgās informācijas nosūtīšanu gadījumos, kad uzņēmēju vai minētā uzņēmēja apakšuzņēmējus pārbauda dažādas kontroles iestādes vai kontroles organizācijas vai kad uzņēmēji vai viņu apakšuzņēmēji maina savu kontroles iestādi vai kontroles organizāciju. Būtu jānodrošina atbilstoša informācijas apmaiņa un attiecīgo uzņēmēju kontroles lietu nosūtīšana, lai pārvaldītu kontroles sistēmu, vienlaikus ievērojot prasības par personas datu aizsardzību, kas noteiktas Eiropas Parlamenta un Padomes 1995. gada 24. oktobra Direktīvā 95/46/EK par personu aizsardzību attiecībā uz personas datu apstrādi un šādu datu brīvu apriti (3). Uzņēmējiem būtu jāpiekrīt viņu datu un visas ar viņu darbību saistītās informācijas nosūtīšanai un apmaiņai kontroles sistēmas ietvaros.

               (6)

               Lai nodrošinātu kontroles sistēmas vienādu piemērošanu un izvairītos no nenoteiktības, Regulā (EK) Nr. 889/2008 būtu jāiekļauj termins “kontroles lieta”.

               (7)

               Regulas (EK) Nr. 834/2007 29. panta 3. punktā saistībā ar dokumentāro pierādījumu veidu ir minēta elektroniska sertificēšana. Ir lietderīgi precizēt, ka elektroniskas sertificēšanas gadījumā dokumentārie pierādījumi nav jāparaksta, ja dokumentārā pierādījuma autentiskums ir parādīts citādi, izmantojot pret viltojumiem drošu elektronisku metodi.

               (8)

               Pieredze liecina, ka ir vajadzīgs precizējums attiecībā uz informācijas apmaiņu starp dalībvalstīm gadījumos, kad dalībvalsts konstatē neatbilstības vai pārkāpumus, kas saistīti ar tādu produktu atbilstību, kuri importēti saskaņā ar Regulas (EK) Nr. 834/2007 33. panta 2. un 3. punktu vai 19. pantu Komisijas 2008. gada 8. decembra Regulā (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (4).

               (9)

               Turklāt ir lietderīgi precizēt procedūru, kas saistīta ar informācijas apmaiņu starp dalībvalstīm neatbilstību vai pārkāpumu gadījumos, ņemot vērā labāko praksi, kas iedibināta kopš 2009. gada.

               (10)

               Lai nodrošinātu saskanību ar 33. panta 1. punktu Komisijas 2011. gada 27. janvāra Regulā (ES) Nr. 65/2011, ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem (5), ir svarīgi skaidri norādīt, ka dalībvalstīm būtu jānodrošina, lai maksājumu aģentūra saņemtu pietiekamu informāciju par veiktajām kontrolēm gadījumos, kad kontroli neveic maksājumu aģentūra.

               (11)

               Saskaņā ar Eiropas Parlamenta un Padomes Regulas (EK) Nr. 882/2004 (6) 44. panta 1. punkta a) apakšpunktu dalībvalstīm gada ziņojumā ir jānorāda visi daudzgadu valsts kontroles plāna grozījumi, kas izdarīti, lai cita starpā ņemtu vērā jaunus tiesību aktus. Komisijai vajadzētu būt nepieciešamajiem datiem un informācijai par uzraudzību, ko dalībvalstu kompetentās iestādes veikušas saistībā ar bioloģisko ražošanu. Tāpēc būtu jāprasa dalībvalstīm grozīt valsts kontroles plānu, lai tas aptvertu minēto uzraudzību, un norādīt minētos grozījumus un attiecīgos datus par bioloģisko ražošanu gada ziņojumā, kas minēts Regulas (EK) Nr. 882/2004 44. pantā. Būtu jāatļauj dalībvalstīm iekļaut minētos datus par bioloģisko ražošanu valsts kontroles plāna un gada ziņojuma atsevišķā nodaļā.

               (12)

               Papildus Regulā (EK) Nr. 882/2004 noteiktajiem pienākumiem, kas saistīti ar kontroli, Regulas (EK) Nr. 834/2007 V sadaļā un Regulā (EK) Nr. 889/2008 ir noteikti specifiskāki noteikumi par kontrolēm bioloģiskās ražošanas nozarē. Regulā (EK) Nr. 834/2007 ir noteiktas sīkāk izstrādātas prasības un pienākumi, kas jāievēro katrai kontroles organizācijai, ja kompetentā iestāde deleģē kontroles uzdevumus kontroles organizācijām, kas ir privātas struktūras.

               (13)

               Pieredze liecina, ka īpašajiem noteikumiem par bioloģiskās ražošanas kontrolēm ir jābūt vēl sīkāk izstrādātiem, īpaši tādēļ, lai stiprinātu kompetento iestāžu uzraudzību pār kontroles organizācijām, kurām ir deleģēti kontroles uzdevumi. Minētie noteikumi kā vienots prasību minimums būtu jāiekļauj dalībvalstu kontroles sistēmā, kas izveidota saskaņā ar Regulas (EK) Nr. 834/2007 27. pantu.

               (14)

               Dalībvalstu kompetentajām iestādēm vajadzētu būt dokumentētām procedūrām, kā deleģējami uzdevumi kontroles organizācijām un kā tās uzraugāmas, lai nodrošinātu regulatīvo prasību ievērošanu.

               (15)

               Būtu jāuzlabo informācijas apmaiņa dalībvalstīs, starp dalībvalstīm un starp dalībvalstīm un Komisiju saistībā ar uzraudzību, ko veikušas kompetentās iestādes, un jāpieņem vienots prasību minimums.

               (16)

               Tādēļ attiecīgi būtu jāgroza Regula (EK) Nr. 889/2008.

               (17)

               Kontroles režīma efektivitātes labad papildu elementi, kas pievienoti ar šo regulu un jāaptver uzņēmumam, kurš iekļauts deklarācijā, kas jāparaksta uzņēmējam saskaņā ar Regulas (EK) Nr. 889/2008 63. panta 2. punktu, būtu jāattiecina arī uz uzņēmējiem, kas minēto deklarāciju ir parakstījuši pirms dienas, no kuras piemērojama šī regula.

               (18)

               Lai nodrošinātu sekmīgu pāreju no pašreizējās kontroles sistēmas uz grozīto sistēmu, šī regula būtu jāpiemēro no 2014. gada 1. janvāra.

               (19)

               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 889/2008
   Regulu (EK) Nr. 889/2008 groza šādi:

               1)

               regulas 2. pantam pievieno šādu s) punktu:

                           “s)

                           “kontroles lieta” ir visa informācija un dokumenti, kurus kontroles sistēmas piemērošanas vajadzībām uzņēmējs, uz ko attiecas Regulas (EK) Nr. 834/2007 28. pantā minētā kontroles sistēma, ir nosūtījis dalībvalsts kompetentajām iestādēm vai kontroles iestādēm un kontroles organizācijām, arī visa attiecīgā informācija un dokumenti, kas saistīti ar minēto uzņēmēju vai minētā uzņēmēja darbībām un ir kompetento iestāžu, kontroles iestāžu un kontroles organizāciju rīcībā, izņemot informāciju vai dokumentus, kas neietekmē kontroles sistēmas darbību.”;

               2)

               regulas 63. panta 2. punkta pirmajai daļai pievieno šādu d)–h) apakšpunktu:

                           “d)

                           gadījumos, kad saskaņā ar attiecīgās dalībvalsts izveidoto kontroles sistēmu uzņēmēju un/vai minētā uzņēmēja apakšuzņēmējus pārbauda dažādas kontroles iestādes vai kontroles organizācijas, piekrist informācijas apmaiņai starp minētajām iestādēm vai organizācijām;

                           e)

                           gadījumos, kas uzņēmējs un/vai minētā uzņēmēja apakšuzņēmēji maina savu kontroles iestādi vai kontroles organizāciju, piekrist kontroles lietu nosūtīšanai nākamajai kontroles iestādei vai kontroles organizācijai;

                           f)

                           gadījumos, kad uzņēmējs izstājas no kontroles sistēmas, nekavējoties informēt attiecīgo kompetento iestādi un kontroles iestādi vai kontroles organizāciju;

                           g)

                           gadījumos, kad uzņēmējs izstājas no kontroles sistēmas, piekrist tam, ka kontroles lietu glabā vismaz piecus gadus;

                           h)

                           piekrist nekavējoties informēt attiecīgo kontroles iestādi vai iestādes vai kontroles organizāciju vai organizācijas par ikvienu neatbilstību vai pārkāpumu, kas ietekmē viņa produkta vai no citiem uzņēmējiem vai apakšuzņēmējiem saņemtu produktu bioloģisko statusu.”;

               3)

               regulas 65. panta 2. punktu aizstāj ar šādu:
               “2.   Kontroles iestāde vai kontroles organizācija ņem un analizē paraugus, lai noteiktu līdzekļus, kurus nav atļauts izmantot bioloģiskajā ražošanā, lai pārbaudītu ražošanas metodes, kuras neatbilst bioloģiskās ražošanas noteikumiem, vai lai noteiktu iespējamu piesārņojumu ar līdzekļiem, kurus nav atļauts izmantot bioloģiskajā ražošanā. Paraugu skaits, kas katru gadu jāņem un jāanalizē kontroles iestādei vai kontroles organizācijai, atbilst vismaz 5 % no tās kontrolē esošo uzņēmēju skaita. Uzņēmējus, kuru uzņēmumā jāņem paraugi, atlasa, pamatojoties uz vispārēju novērtējumu par bioloģiskās ražošanas noteikumu iespējamas neievērošanas risku. Šajā vispārējā novērtējumā ņem vērā visus ražošanas, sagatavošanas un izplatīšanas posmus.
               Kontroles iestāde vai kontroles organizācija ņem un analizē paraugus katrā gadījumā, kad ir aizdomas par tādu līdzekļu vai paņēmienu lietošanu, kurus nav atļauts izmantot bioloģiskajā ražošanā. Šādos gadījumos ņemamo un analizējamo paraugu minimālo skaitu nepiemēro.
               Kontroles iestāde vai kontroles organizācija var ņemt un analizēt paraugus arī jebkurā citā gadījumā, lai noteiktu līdzekļus, kurus nav atļauts izmantot bioloģiskajā ražošanā, lai pārbaudītu ražošanas metodes, kuras neatbilst bioloģiskās ražošanas noteikumiem, vai lai noteiktu iespējamu piesārņojumu ar līdzekļiem, kurus nav atļauts izmantot bioloģiskajā ražošanā.”;

               4)

               regulas 68. panta 1. punktam pievieno šādu daļu:
               “Ja veic elektronisku sertificēšanu, kas minēta Regulas (EK) Nr. 834/2007 29. panta 3. punktā, paraksts dokumentārā pierādījuma 8. ailē nav vajadzīgs, ja dokumentārā pierādījuma autentiskums ir parādīts citādi, izmantojot pret viltojumiem drošu elektronisku metodi.”;

               5)

               regulas 92. un 92.a pantu aizstāj ar šādiem:
               “92. pants
               Informācijas apmaiņa starp kontroles iestādēm, kontroles organizācijām un kompetentajām iestādēm
               1.   Ja uzņēmēju un/vai minētā uzņēmēja apakšuzņēmējus pārbauda dažādas kontroles iestādes vai kontroles organizācijas, kontroles iestādes vai kontroles organizācijas apmainās ar attiecīgo informāciju par darbībām, ko tās kontrolē.
               2.   Ja uzņēmēji un/vai viņu apakšuzņēmēji maina savu kontroles iestādi vai kontroles organizāciju, attiecīgās kontroles iestādes vai kontroles organizācijas par šo maiņu nekavējoties paziņo kompetentajai iestādei.
               Iepriekšējā kontroles iestāde vai kontroles organizācija nodod nākamajai kontroles iestādei vai kontroles organizācijai attiecīgā uzņēmēja kontroles lietas nepieciešamos elementus un ziņojumus, kas minēti 63. panta 2. punkta otrajā daļā.
               Jaunā kontroles iestāde vai kontroles organizācija pārliecinās, vai uzņēmējs ir novērsis vai patlaban novērš neatbilstības, kas minētas iepriekšējās kontroles iestādes vai kontroles organizācijas ziņojumā.
               3.   Ja uzņēmējs izstājas no kontroles sistēmas, minētā uzņēmēja kontroles iestāde vai kontroles organizācija nekavējoties informē kompetento iestādi.
               4.   Ja kontroles iestāde vai kontroles organizācija konstatē neatbilstības vai pārkāpumus, kas ietekmē produktu bioloģisko statusu, tā nekavējoties par to informē tās dalībvalsts kompetento iestādi, kas to ir norīkojusi vai apstiprinājusi saskaņā ar Regulas (EK) Nr. 834/2007 27. pantu.
               Minētā kompetentā iestāde pēc savas iniciatīvas var pieprasīt arī jebkādu citu informāciju par neatbilstībām vai pārkāpumiem.
               Ja ir konstatētas neatbilstības vai pārkāpumi attiecībā uz produktiem, kurus kontrolē citas kontroles iestādes vai kontroles organizācijas, tā nekavējoties informē arī minētās iestādes vai organizācijas.
               5.   Dalībvalstis veic piemērotus pasākumus un izveido dokumentētas procedūras, lai būtu iespējams apmainīties ar informāciju starp visām kontroles iestādēm, ko tās norīkojušas, un/vai visām kontroles organizācijām, ko tās apstiprinājušas saskaņā ar Regulas (EK) Nr. 834/2007 27. pantu, tostarp procedūras, kā veicama informācijas apmaiņa nolūkā pārbaudīt minētās regulas 29. panta 1. punktā minētos dokumentāros pierādījumus.
               6.   Dalībvalstis veic piemērotus pasākumus un izveido dokumentētas procedūras, lai nodrošinātu to, ka informācija par šīs regulas 65. pantā minēto pārbaužu un apmeklējumu rezultātiem tiek paziņota maksājumu aģentūrai saskaņā ar minētās aģentūras vajadzībām, kā paredzēts Komisijas Regulas (ES) Nr. 65/2011 (7) 33. panta 1. punktā.
               92.a pants
               Informācijas apmaiņa starp dažādām dalībvalstīm un Komisiju
               1.   Ja dalībvalsts konstatē neatbilstības vai pārkāpumus, kas saistīti ar šīs regulas piemērošanu attiecībā uz produktu, kurš ir no citas dalībvalsts un uz kura ir norādes, kas minētas Regulas (EK) Nr. 834/2007 IV sadaļā un šīs regulas III sadaļā un/vai XI pielikumā, tā, izmantojot šīs regulas 94. panta 1. punktā minēto sistēmu, nekavējoties informē dalībvalsti, kas norīkojusi kontroles iestādi vai apstiprinājusi kontroles organizāciju, pārējās dalībvalstis un Komisiju.
               2.   Ja dalībvalsts konstatē neatbilstības vai pārkāpumus, kas saistīti ar atbilstīgi Regulas (EK) Nr. 834/2007 33. panta 2. vai 3. punktam importētu produktu atbilstību prasībām, kuras noteiktas minētajā regulā vai Regulā (EK) Nr. 1235/2008, tā, izmantojot šīs regulas 94. panta 1. punktā minēto sistēmu, nekavējoties par to paziņo pārējām dalībvalstīm un Komisijai.
               3.   Ja dalībvalsts konstatē neatbilstības vai pārkāpumus, kas saistīti ar atbilstīgi Regulas (EK) Nr. 1235/2008 19. pantam importētu produktu atbilstību prasībām, kas noteiktas minētajā regulā un Regulā (EK) Nr. 834/2007, tā, izmantojot šīs regulas 94. panta 1. punktā minēto sistēmu, nekavējoties par to paziņo dalībvalstij, kura izdevusi atļauju, pārējām dalībvalstīm un Komisijai. Pārējām dalībvalstīm un Komisijai paziņojumu nosūta gadījumā, kad ir konstatēta neatbilstība vai pārkāpums saistībā ar produktiem, par kuriem pati dalībvalsts ir izdevusi atļauju, kas minēta Regulas (EK) Nr. 1235/2008 19. pantā.
               4.   Dalībvalsts, kas saņem saskaņā ar 1. vai 3. punktu nosūtītu paziņojumu par neatbilstīgiem produktiem, vai dalībvalsts, kas izdevusi Regulas (EK) Nr. 1235/2008 19. pantā minēto atļauju par produktu, saistībā ar kuru ir konstatēta neatbilstība vai pārkāpums, izmeklē attiecīgo neatbilstību vai pārkāpumu cēloņus. Tā tūlīt veic piemērotus pasākumus.
               Tā, atbildot uz sākotnējo paziņojumu 94. panta 1. punktā minētajā sistēmā, informē dalībvalsti, kas nosūtījusi paziņojumu, pārējās dalībvalstis un Komisiju par izmeklēšanas rezultātiem un par veikto darbību. Atbildi nosūta 30 kalendāra dienās no sākotnējā paziņojuma datuma.
               5.   Dalībvalsts, kas nosūtījusi sākotnējo paziņojumu, vajadzības gadījumā var lūgt atbildētāju dalībvalsti sniegt papildu informāciju. Pēc tam kad ir saņemta atbilde vai papildu informācija no dalībvalsts, kas saņēmusi paziņojumu, dalībvalsts, kas nosūtījusi sākotnējo paziņojumu, noteikti izdara vajadzīgos ierakstus un atjauninājumus 94. panta 1. punktā minētajā sistēmā.
               92.b pants
               Informācijas publicēšana
               Dalībvalstis, izmantojot šīs regulas XII pielikumā iekļauto paraugu, piemērotā veidā, arī publiskojot internetā, dara pieejamus sabiedrībai atjauninātus Regulas (EK) Nr. 834/2007 28. panta 5. punktā minētos sarakstus, kas ietver dokumentārus pierādījumus saistībā ar katru uzņēmēju, kā paredzēts minētās regulas 29. panta 1. punktā. Dalībvalstis pienācīgi ievēro prasības par personas datu aizsardzību, kā noteikts Eiropas Parlamenta un Padomes Direktīvā 95/46/EK (8).

               6)

               IV sadaļai pievieno šādu 9. nodaļu:
               “9.   NODAĻA

                     Kompetento iestāžu veikta uzraudzība

               92.c pants
               Uzraudzības darbības, kas saistītas ar kontroles organizācijām
               1.   Uzraudzības darbības, ko veic kompetentās iestādes, kuras deleģē kontroles pienākumus kontroles organizācijām saskaņā ar Regulas (EK) Nr. 834/2007 27. panta 4. punkta b) apakšpunktu, ir vērstas uz minēto kontroles organizāciju darbības efektivitātes novērtēšanu, ņemot vērā Eiropas Parlamenta un Padomes Regulas (EK) Nr. 765/2008 (9) 2. panta 11. punktā definētās valsts akreditācijas struktūras darba rezultātus.
               Minēto uzraudzības darbību ietvaros tiek novērtētas kontroles organizāciju iekšējās procedūras attiecībā uz kontrolēm, kontroles lietu pārvaldību un pārbaudi, ņemot vērā ar Regulu (EK) Nr. 834/2007 uzliktos pienākumus, un pārbaudīta rīcība neatbilstību, kā arī pārsūdzību un sūdzību gadījumos.
               2.   Kompetentās iestādes prasa kontroles organizācijām iesniegt dokumentāciju par to riska analīzes procedūru.
               Riska analīzes procedūra ir izveidota tā, lai:

                           a)

                           riska analīzes rezultāti nodrošinātu pamatu iepriekš nepaziņotu vai paziņotu ikgadējo pārbaužu un apmeklējumu intensitātes noteikšanai;

                           b)

                           atkarībā no riska kategorijas tiktu veikti papildu kontroles apmeklējumi pēc nejaušības principa saskaņā ar 65. panta 4. punktu, ietverot vismaz 10 % uzņēmēju, ar ko noslēgts līgums;

                           c)

                           no visām pārbaudēm un apmeklējumiem, ko veic saskaņā ar 65. panta 1. un 4. punktu, vismaz 10 % būtu iepriekš nepaziņoti;

                           d)

                           uzņēmēji, attiecībā uz kuriem ir jāveic iepriekš nepaziņotas pārbaudes un apmeklējumi, tiktu atlasīti, pamatojoties uz riska analīzi, un minētās pārbaudes un apmeklējumi tiktu plānoti atkarībā no riska pakāpes.

                     3.   Kompetentās iestādes, kas deleģē kontroles pienākumus kontroles organizācijām, pārliecinās par to, vai kontroles organizāciju darbiniekiem ir pietiekamas zināšanas, tostarp zināšanas par riska elementiem, kas ietekmē produktu bioloģisko statusu, pietiekama kvalifikācija, sagatavotība un pieredze saistībā ar bioloģisko ražošanu vispār un jo īpaši saistībā ar attiecīgajiem Savienības noteikumiem, un ka ir spēkā piemēroti noteikumi par inspektoru rotāciju.
               4.   Kompetentajām iestādēm ir dokumentētas procedūras, kas paredzētas, lai deleģētu pienākumus kontroles organizācijām saskaņā ar Regulas (EK) Nr. 834/2007 27. panta 5. punktu un lai veiktu uzraudzību saskaņā ar šo pantu, turklāt ir sīki norādīta informācija, kas jāsniedz kontroles organizācijām.
               92.d pants
               Neatbilstību un pārkāpumu gadījumā veicamo pasākumu katalogs
               Kompetentās iestādes pieņem un nosūta kontroles organizācijām, kam ir deleģēti kontroles pienākumi, katalogu, kurā uzskaitīti vismaz pārkāpumi un neatbilstības, kas ietekmē produktu bioloģisko statusu, un atbilstošie pasākumi, kas kontroles organizācijām jāpiemēro gadījumos, kad bioloģiskajā ražošanā iesaistītie uzņēmēji, ko tās kontrolē, ir pieļāvuši pārkāpumus vai neatbilstības.
               Kompetentās iestādes pēc savas iniciatīvas katalogā var iekļaut arī citu saistītu informāciju.
               92.e pants
               Kontroles organizāciju ikgadēja pārbaude
               Kompetentās iestādes organizē to kontroles organizāciju ikgadēju pārbaudi, kurām ir deleģēti kontroles pienākumi saskaņā ar Regulas (EK) Nr. 834/2007 27. panta 4. punkta b) apakšpunktu. Ikgadējās pārbaudes vajadzībām kompetentā iestāde ņem vērā Regulas (EK) Nr. 765/2008 2. panta 11. punktā definētās valsts akreditācijas struktūras darba rezultātus. Ikgadējās pārbaudes laikā kompetentā iestāde jo īpaši pārbauda:

                           a)

                           to, kā kontroles organizācija ievēro standarta kontroles procedūru, kuru kontroles organizācija iesniegusi kompetentajai iestādei saskaņā ar Regulas (EK) Nr. 834/2007 27. panta 6. punkta a) apakšpunktu;

                           b)

                           to, vai kontroles organizācijai ir pietiekams skaits atbilstīgi kvalificētu un pieredzējušu darbinieku, kā noteikts Regulas (EK) Nr. 834/2007 27. panta 5. punkta b) apakšpunktā, un to, vai ir notikušas mācības saistībā ar riskiem, kas ietekmē produktu bioloģisko statusu;

                           c)

                           to, vai kontroles organizācijai ir un tā ievēro dokumentētas procedūras un veidnes, kas paredzētas:

                                       i)

                                       ikgadējai riska analīzei saskaņā ar Regulas (EK) Nr. 834/2007 27. panta 3. punktu;

                                       ii)

                                       uz riska izvērtējumu balstītas paraugu ņemšanas stratēģijas sagatavošanai, paraugu ņemšanas un laboratorijas analīžu veikšanai;

                                       iii)

                                       informācijas apmaiņai ar citām kontroles organizācijām un ar kompetento iestādi;

                                       iv)

                                       sākotnējām un turpmākām kontrolēto uzņēmēju kontrolēm;

                                       v)

                                       pārkāpumu vai neatbilstību gadījumā piemērojamo pasākumu kataloga piemērošanai un piemērošanas seku pārbaudei;

                                       vi)

                                       tam, lai tiktu ievērotas tās prasības par kontroles organizācijas kontrolēto uzņēmēju personas datu aizsardzību, ko noteikušas dalībvalstis, kurā darbojas minētā kompetentā iestāde, un kas ir saskaņā ar Direktīvu 95/46/EK.

                     92.f pants
               Dati par bioloģisko ražošanu valsts daudzgadu kontroles plānā un gada ziņojumā
               Dalībvalstis nodrošina to, ka valsts daudzgadu kontroles plānos, kas minēti Regulas (EK) Nr. 882/2004 41. pantā, ir paredzēta to bioloģiskās ražošanas kontroļu uzraudzība, kas veiktas saskaņā ar šo regulu, un ka konkrēti dati par minēto uzraudzību (turpmāk “dati par bioloģisko ražošanu”) tiek iekļauti gada ziņojumā, kas minēts Regulas (EK) Nr. 882/2004 44. pantā. Dati par bioloģisko ražošanu aptver šīs regulas XIIIb pielikumā norādītās jomas.
               Dati par bioloģisko ražošanu pamatojas uz informāciju par kontrolēm, ko veikušas kontroles organizācijas un/vai kontroles iestādes, un uz revīzijām, ko veikusi kompetentā iestāde.
               No 2015. gada par 2014. gadu dati tiek sagatavoti, izmantojot šīs regulas XIIIc pielikumā iekļautās veidnes.
               Datus par bioloģisko ražošanu dalībvalstis var iekļaut savā valsts kontroles plānā un gada ziņojumā kā nodaļu par bioloģisko ražošanu.

               7)

               iekļauj XIIIb un XIIIc pielikumu, kuru teksts ir izklāstīts šīs regulas pielikumā.

         2. pants
   Pārejas noteikums
   Regulas (EK) Nr. 889/2008 63. panta 2. punkta pirmās daļas d)–h) apakšpunktu, kas pievienots ar šīs regulas 1. panta 2. punktu, piemēro arī uzņēmējiem, kas Regulas (EK) Nr. 889/2008 63. panta 2. punktā minēto deklarāciju ir parakstījuši pirms dienas, no kuras piemērojama šī regula.
   3. pants
   Stāšanās spēkā un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 189, 20.7.2007., 1. lpp.

      (2)  OV L 250, 18.9.2008., 1. lpp.

      (3)  OV L 281, 23.11.1995., 31. lpp.

      (4)  OV L 334, 12.12.2008., 25. lpp.

      (5)  OV L 25, 28.1.2011., 8. lpp.

      (6)  OV L 165, 30.4.2004., 1. lpp.

      (7)  OV L 25, 28.1.2011., 8. lpp.

      (8)  OV L 281, 23.11.1995., 31. lpp.”;

      (9)  OV L 218, 13.8.2008., 30. lpp.”;

      PIELIKUMS
      “
            XIIIb PIELIKUMS

               Jomas, kas valsts kompetentajai iestādei jāietver datos par bioloģisko ražošanu, kā minēts 92.f pantā

            1.   Informācija par kompetento iestādi, kas atbild par bioloģisko ražošanu:

                        —

                        kura struktūra ir kompetentā iestāde,

                        —

                        kompetentajai iestādei pieejamie resursi,

                        —

                        kompetentās iestādes veikto revīziju apraksts (kā veiktas, kas veicis),

                        —

                        kompetentās iestādes dokumentētā procedūra.

                  2.   Bioloģiskās ražošanas kontroles sistēmas apraksts:

                        —

                        kontroles organizāciju un/vai kontroles iestāžu sistēma,

                        —

                        reģistrētie uzņēmēji, kurus aptver kontroles sistēma, – gada pārbaužu minimums,

                        —

                        kā tiek piemērota uz risku balstītā pieeja.

                  3.   Informācija par kontroles organizācijām/iestādēm:

                        —

                        kontroles organizāciju/iestāžu saraksts,

                        —

                        kontroles organizācijām deleģētie/kontroles iestādēm nodotie pienākumi,

                        —

                        deleģēto kontroles organizāciju uzraudzība (kas veic un kā tiek veikta),

                        —

                        darbību koordinēšana, ja ir vairākas kontroles organizācijas/iestādes,

                        —

                        to darbinieku apmācība, kas veic kontroles,

                        —

                        iepriekš paziņotas/iepriekš nepaziņotas pārbaudes un apmeklējumi.

            XIIIc PIELIKUMS

               Veidnes, kurās sniedzami dati par bioloģisko ražošanu, kā minēts 92. f pantā

                        Ziņojums par oficiālajām kontrolēm bioloģiskās ražošanas nozarē

                        Valsts:
                        Gads:

                  1.   Informācija par uzņēmēju kontrolēm

                        Kontroles organizācijas vai kontroles iestādes kods

                        Reģistrēto uzņēmēju skaits katrai kontroles organizācijai vai kontroles iestādei

                        Reģistrēto uzņēmēju skaits

                        Ikgadējo pārbaužu skaits

                        Uz riska analīzi balstītu papildu apmeklējumu skaits

                        Pārbaužu/apmeklējumu kopējais skaits

                        Lauksaimniecības produktu ražotāji (1)

                        Ražošanas vienības akvakultūras dzīvnieku audzēšanai

                        Pārstrādātāji (2)

                        Importētāji

                        Eksportētāji

                        Citi uzņēmēji (3)

                        Lauksaimniecības produktu ražotāji (1)

                        Ražošanas vienības akvakultūras dzīvnieku audzēšanai

                        Pārstrādātāji (2)

                        Importētāji

                        Eksportētāji

                        Citi uzņēmēji (3)

                        Lauksaimniecības produktu ražotāji (1)

                        Ražošanas vienības akvakultūras dzīvnieku audzēšanai

                        Pārstrādātāji (2)

                        Importētāji

                        Eksportētāji

                        Citi uzņēmēji (3)

                        Lauksaimniecības produktu ražotāji (1)

                        Ražošanas vienības akvakultūras dzīvnieku audzēšanai

                        Pārstrādātāji (2)

                        Importētāji

                        Eksportētāji

                        Citi uzņēmēji (3)

                        MS-BIO-01

                        MS-BIO-02

                        MS-BIO-…

                        Kopā

                        Kontroles organizācijas vai kontroles iestādes kods vai kompetentās iestādes nosaukums

                        Reģistrēto uzņēmēju skaits

                        Analizēto paraugu skaits

                        To paraugu skaits, kuri liecina par Regulas (EK) Nr. 834/2007 un Regulas (EK) Nr. 1235/2008 pārkāpumu

                        Lauksaimniecības produktu ražotāji (4)

                        Ražošanas vienības akvakultūras dzīvnieku audzēšanai

                        Pārstrādātāji (5)

                        Importētāji

                        Eksportētāji

                        Citi uzņēmēji (6)

                        Lauksaimniecības produktu ražotāji (4)

                        Ražošanas vienības akvakultūras dzīvnieku audzēšanai

                        Pārstrādātāji (5)

                        Importētāji

                        Eksportētāji

                        Citi uzņēmēji (6)

                        Lauksaimniecības produktu ražotāji (4)

                        Ražošanas vienības akvakultūras dzīvnieku audzēšanai

                        Pārstrādātāji (5)

                        Importētāji

                        Eksportētāji

                        Citi uzņēmēji (6)

                        MS-BIO-01

                        MS-BIO-02

                        MS-BIO-…

                        Kopā

                        Kontroles organizācijas vai kontroles iestādes kods

                        Reģistrēto uzņēmēju skaits

                        Konstatēto neatbilstību vai pārkāpumu skaits (10)

                        Attiecībā uz produktu partiju vai ražošanas periodu piemēroto pasākumu skaits (11)

                        Attiecībā uz uzņēmējiem piemēroto pasākumu skaits (12)

                        Lauksaimniecības produktu ražotāji (7)

                        Ražošanas vienības akvakultūras dzīvnieku audzēšanai

                        Pārstrādātāji (8)

                        Importētāji

                        Eksportētāji

                        Citi uzņēmēji (9)

                        Lauksaimniecības produktu ražotāji (7)

                        Ražošanas vienības akvakultūras dzīvnieku audzēšanai

                        Pārstrādātāji (8)

                        Importētāji

                        Eksportētāji

                        Citi uzņēmēji (9)

                        Lauksaimniecības produktu ražotāji (7)

                        Ražošanas vienības akvakultūras dzīvnieku audzēšanai

                        Pārstrādātāji (8)

                        Importētāji

                        Eksportētāji

                        Citi uzņēmēji (9)

                        Lauksaimniecības produktu ražotāji (7)

                        Ražošanas vienības akvakultūras dzīvnieku audzēšanai

                        Pārstrādātāji (8)

                        Importētāji

                        Eksportētāji

                        Citi uzņēmēji (9)

                        MS-BIO-01

                        MS-BIO-02

                        MS-BIO-…

                        Kopā

                  2.   Informācija par uzraudzību un revīzijām

                        Kontroles organizācijas vai kontroles iestādes kods

                        Reģistrēto uzņēmēju skaits katrai kontroles organizācijai vai kontroles iestādei

                        Reģistrēto uzņēmēju skaits

                        Dokumentu pārbaude un biroja revīzija (16)

                        (pārbaudīto uzņēmēju lietu skaits)

                        Pārskata revīziju skaits (17)

                        Liecinieku revīziju skaits (18)

                        Lauksaimniecības produktu ražotāji (13)

                        Ražošanas vienības akvakultūras dzīvnieku audzēšanai

                        Pārstrādātāji (14)

                        Importētāji

                        Eksportētāji

                        Citi uzņēmēji (15)

                        Lauksaimniecības produktu ražotāji (13)

                        Ražošanas vienības akvakultūras dzīvnieku audzēšanai

                        Pārstrādātāji (14)

                        Importētāji

                        Eksportētāji

                        Citi uzņēmēji (15)

                        Lauksaimniecības produktu ražotāji (13)

                        Ražošanas vienības akvakultūras dzīvnieku audzēšanai

                        Pārstrādātāji (14)

                        Importētāji

                        Eksportētāji

                        Citi uzņēmēji (15)

                        Lauksaimniecības produktu ražotāji (13)

                        Ražošanas vienības akvakultūras dzīvnieku audzēšanai

                        Pārstrādātāji (14)

                        Importētāji

                        Eksportētāji

                        Citi uzņēmēji (15)

                        MS-BIO-01

                        MS-BIO-02

                        MS-BIO-…

                        Kopā

                  3.   Secinājumi par bioloģiskās ražošanas kontroles sistēmu

                        Kontroles organizācijas vai kontroles iestādes kods

                        Apstiprinājuma atsaukšana

                        Darbības, kas veiktas, lai nodrošinātu bioloģiskās ražošanas kontroles sistēmas efektīvu darbību (prasību izpildes nodrošināšana)

                        Jā/nē

                        No
                        (datums)

                        Līdz
                        (datums)

                        MS-BIO-01

                        MS-BIO-02

                        MS-BIO-…

                  Secinājums par bioloģiskās ražošanas kontroles sistēmas vispārējo darbību
         ”

         (1)  Lauksaimniecības produktu ražotāji ir uzņēmēji, kas nodarbojas tikai ar lauksaimniecības produktu ražošanu, ražotāji, kas ir arī pārstrādātāji, ražotāji, kas ir arī importētāji, un citi ražotāji, kas nav citur minēti.

         (2)  Pārstrādātāji ir uzņēmēji, kas ir tikai pārstrādātāji, pārstrādātāji, kas ir arī importētāji, un citi pārstrādātāji, kas nav citur minēti.

         (3)  Citi uzņēmēji ir tirgotāji (vairumtirgotāji, mazumtirgotāji), citi uzņēmēji, kas nav citur minēti.

         (4)  Lauksaimniecības produktu ražotāji ir uzņēmēji, kas nodarbojas tikai ar lauksaimniecības produktu ražošanu, ražotāji, kas ir arī pārstrādātāji, ražotāji, kas ir arī importētāji, un citi ražotāji, kas nav citur minēti.

         (5)  Pārstrādātāji ir uzņēmēji, kas ir tikai pārstrādātāji, pārstrādātāji, kas ir arī importētāji, un citi pārstrādātāji, kas nav citur minēti.

         (6)  Citi uzņēmēji ir tirgotāji (vairumtirgotāji, mazumtirgotāji), citi uzņēmēji, kas nav citur minēti.

         (7)  Lauksaimniecības produktu ražotāji ir uzņēmēji, kas nodarbojas tikai ar lauksaimniecības produktu ražošanu, ražotāji, kas ir arī pārstrādātāji, ražotāji, kas ir arī importētāji, un citi ražotāji, kas nav citur minēti.

         (8)  Pārstrādātāji ir uzņēmēji, kas ir tikai pārstrādātāji, pārstrādātāji, kas ir arī importētāji, un citi pārstrādātāji, kas nav citur minēti.

         (9)  Citi uzņēmēji ir tirgotāji (vairumtirgotāji, mazumtirgotāji), citi uzņēmēji, kas nav citur minēti.

         (10)  Norāda tikai neatbilstības un pārkāpumus, kuri ietekmē produktu bioloģisko statusu un/vai attiecībā uz kuriem nācies piemērot pasākumus.

         (11)  Ja konstatēts, ka noticis pārkāpums attiecībā uz šajā regulā paredzēto prasību ievērošanu, kontroles iestāde vai kontroles organizācija nodrošina, lai visas pārkāpuma skartās produktu partijas vai ražošanas perioda produktu marķējumā vai reklāmā netiktu izdarīta atsauce uz bioloģiskās ražošanas metodi, ja tas būtu samērā ar neievērotās prasības nozīmīgumu, pārkāpuma būtību un konkrētajiem apstākļiem (kā minēts Regulas (EK) Nr. 834/2007 30. panta 1. punkta pirmajā daļā).

         (12)  Ja konstatēts smags pārkāpums vai pārkāpums ar ilgstošām sekām, tad uz laiku, par ko vienojas ar dalībvalsts kompetento iestādi, kontroles iestāde vai kontroles organizācija aizliedz attiecīgajam uzņēmējam tirgot produktus, kuru marķējumā vai reklāmā ir atsauce uz bioloģiskās ražošanas metodi (kā minēts Regulas (EK) Nr. 834/2007 30. panta 1. punkta otrajā daļā).

         (13)  Lauksaimniecības produktu ražotāji ir uzņēmēji, kas nodarbojas tikai ar lauksaimniecības produktu ražošanu, ražotāji, kas ir arī pārstrādātāji, ražotāji, kas ir arī importētāji, un citi ražotāji, kas nav citur minēti.

         (14)  Pārstrādātāji ir uzņēmēji, kas ir tikai pārstrādātāji, pārstrādātāji, kas ir arī importētāji, un citi pārstrādātāji, kas nav citur minēti.

         (15)  Citi uzņēmēji ir tirgotāji (vairumtirgotāji, mazumtirgotāji), citi uzņēmēji, kas nav citur minēti.

         (16)  Dokumentu pārbaude, kas aptver attiecīgos vispārīgos dokumentus, kuros aprakstīta kontroles organizācijas struktūra, darbība un kvalitātes vadība. Kontroles organizācijas biroja revīzija, kas ietver uzņēmēju lietu pārbaudi un neatbilstību un sūdzību izskatīšanas pārbaudi, ieskaitot minimālo kontroles biežumu, uz risku balstītas pieejas izmantošanu, iepriekš nepaziņotus un turpmākus apmeklējumus, paraugu ņemšanas politiku un informācijas apmaiņu ar citām kontroles organizācijām un kontroles iestādēm.

         (17)  Pārskata revīzija: uzņēmēja pārbaude, ko veic kompetentā iestāde, lai pārbaudītu to, kā kontroles struktūra ievēro darbības procedūras, un pārliecinātos par tās darba efektivitāti.

         (18)  Liecinieku revīzija: kompetentās iestādes veikta novērošana tādas pārbaudes laikā, ko veic kontroles iestādes inspektors.


title: Padomes Īstenošanas regula (ES) Nr. 790/2014 ( 2014. gada 22. jūlijs ), ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) Nr. 125/2014

text:
               23.7.2014

               LV

               Eiropas Savienības Oficiālais Vēstnesis

               L 217/1

         PADOMES ĪSTENOŠANAS REGULA (ES) Nr. 790/2014
   (2014. gada 22. jūlijs),
   ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) Nr. 125/2014
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   tā kā:

               (1)

               Padome 2014. gada 10. februārī pieņēma Īstenošanas regulu (ES) Nr. 125/2014 (2), ar kuru īsteno Regulas (EK) Nr. 2580/2001 2. panta 3. punktu, izveidojot atjauninātu to personu, grupu un vienību sarakstu, kurām piemēro Regulu (EK) Nr. 2580/2001 (“saraksts”).

               (2)

               Padome praktisko iespēju robežās visām personām, grupām un vienībām ir sniegusi paziņojumu par iemesliem, kāpēc tās ir iekļautas sarakstā.

               (3)

               Publicējot paziņojumu Eiropas Savienības Oficiālajā Vēstnesī, Padome informēja sarakstā uzskaitītās personas, grupas un vienības, ka tā ir nolēmusi arī turpmāk atstāt tās sarakstā. Attiecīgajām personām, grupām un vienībām Padome paziņoja arī to, ka ir iespējams pieprasīt paziņojumu par iemesliem, kādēļ Padome tās ir iekļāvusi sarakstā, ja tās vēl tādu nav saņēmušas.

               (4)

               Padome ir pārskatījusi sarakstu, kā prasīts Regulas (EK) Nr. 2580/2001 2. panta 3. punktā. To darot, Padome ņēma vērā apsvērumus, ko tai bija iesniegušas attiecīgās personas, grupas un vienības.

               (5)

               Padome ir secinājusi, ka vairs nav iemesla atstāt vienu personu sarakstā.

               (6)

               Padome secināja, ka šīs regulas pielikumā uzskaitītās personas, grupas un vienības ir bijušas iesaistītas terora aktos Padomes Kopējās nostājas 2001/931/KĀDP (3) 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ būtu jāturpina uz tām attiecināt konkrētus ierobežojošus pasākumus, kas paredzēti Regulā (EK) Nr. 2580/2001.

               (7)

               Attiecīgi būtu jāatjaunina saraksts un būtu jāatceļ Īstenošanas regula (ES) Nr. 125/2014,

         IR PIEŅĒMUSI ŠO REGULU.
   1. pants
   Regulas (EK) Nr. 2580/2001 2. panta 3. punktā paredzētais saraksts ir izklāstīts šīs regulas pielikumā.
   2. pants
   Īstenošanas regulu (ES) Nr. 125/2014 atceļ.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. jūlijā

            Padomes vārdā –

            priekšsēdētāja

         C. ASHTON

      (1)  OV L 344, 28.12.2001., 70. lpp.

      (2)  Padomes Īstenošanas regula (ES) Nr. 125/2014 (2014. gada 10. februāris), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) Nr. 714/2013 (OV L 40, 11.2.2014., 9. lpp.).

      (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      PIELIKUMS
      Regulas 1. pantā minētais personu, grupu un vienību saraksts
      I.   PERSONAS

                  1.

                  ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase: D9004878.

                  2.

                  AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                  AL YACOUB, Ibrahim Salih Mohammed, dzimis 1966. gada 16. oktobrīTarut (Saūda Arābija), Saūda Arābijas pilsonis.

                  4.

                  ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase: C2002515 (Irāna); pase: 477845448 (ASV). Personas apliecība Nr. 07442833, derīguma termiņš: 2016. gada 15. marts (ASV transportlīdzekļa vadītāja apliecība).

                  5.

                  BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 1978. gada 8. martā Amsterdamā (Nīderlande) – Hofstadgroep loceklis.

                  6.

                  IZZ-AL-DIN, Hasan (jeb GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis.

                  7.

                  MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 1965. gada 14. aprīlī vai 1964. gada 1. martā Pakistānā, pase Nr. 488555.

                  8.

                  SHAHLAI Abdul Reza (jeb Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam (Ilāmas) province, Irāna.

                  9.

                  SHAKURI Ali Gholam, dzimis aptuveni 1965. gadā Teherānā Irānā.

                  10.

                  SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase: 008827 (Irānas diplomātiskā pase), izdota 1999. gadā. Pakāpe: ģenerālmajors.

            II.   GRUPAS UN VIENĪBAS

                  1.

                     Abu Nidal Organisation – ANO (jeb Fatah Revolutionary Council, Arab Revolutionary Brigades, Black September, Revolutionary Organisation of Socialist Muslims).

                  2.

                     Al-Aqsa Martyrs' Brigade.

                  3.

                     Al-Aqsa e.V.

                  4.

                     Al-Takfir un Al-Hijra.

                  5.

                     Babbar Khalsa.

                  6.

                     Communist Party of the Philippines, arī New People's Army – NPA, Filipīnas.

                  7.

                     Gama'a al-Islamiyya (jeb Al-Gama'a al-Islamiyya) (Islamic Group – IG).

                  8.

                     İslami Büyük Doğu Akıncılar Cephesi – IBDA-C (Great Islamic Eastern Warriors Front).

                  9.

                     Hamas, arī Hamas-Izz al-Din al-Qassem.

                  10.

                     Hizballah Military Wing (jeb Hezbollah Military Wing, Hizbullah Military Wing, Hizbollah Military Wing, Hezballah Military Wing, Hisbollah Military Wing, Hizbu'llah Military Wing, Hizb Allah Military Wing, Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                  11.

                     Hizbul Mujahideen – HM.

                  12.

                     Hofstadgroep.

                  13.

                     Holy Land Foundation for Relief and Development.

                  14.

                     International Sikh Youth Federation – ISYF.

                  15.

                     Khalistan Zindabad Force – KZF.

                  16.

                     Kurdistan Workers' Party – PKK (jeb KADEK, KONGRA-GEL).

                  17.

                     Liberation Tigers of Tamil Eelam – LTTE.

                  18.

                     Ejército de Liberación Nacional (National Liberation Army).

                  19.

                     Palestinian Islamic Jihad – PIJ.

                  20.

                     Popular Front for the Liberation of Palestine – PFLP.

                  21.

                     Popular Front for the Liberation of Palestine – General Command (jeb PFLP – General Command).

                  22.

                     Fuerzas armadas revolucionarias de Colombia – FARC (Revolutionary Armed Forces of Colombia).

                  23.

                     Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), Dev Sol) (Revolutionary People's Liberation Army/Front/Party).

                  24.

                     Sendero Luminoso – SL (Shining Path).

                  25.

                     Teyrbazen Azadiya Kurdistan – TAK (jeb Kurdistan Freedom Falcons, Kurdistan Freedom Hawks).